Francisco Rozados

**Francisco Rozados Rivas**, coñecido como ***Rochi***, nado en Forcarei o 17 de febreiro de 1963, é un escritor e político galego.

## Traxectoria 
Cursou os seus estudos primarios na escola Nosa Señora das Dores de Forcarei e no colexio dos Escolapios de Monforte de Lemos. O bacharelato realizouno entre o Seminario Menor de Santiago e o Colexio San Narciso de Marín. Con posterioridade estudou o grao de Xeografía e Historia na Universidade de Santiago de Compostela, onde se especializou en Historia Contemporánea (1981-1986). Foi axente de desenvolvemento rural e xerente dos programas europeos PRODER e LEADER + MONTES (1996-2010), que abrangueron as comarcas da Terra de Montes e de Tabeirós. No plano da actividade cultural fundou e coordinou a revista municipal *Cotaredo (1998-2011)* e o anuario cultural *Metacios (2012-2014)*. Afiliado ao Partido Popular de Galicia, foi concelleiro de cultura de Forcarei de 1999 a 2011. En 2013 abandonou a formación conservadora e fundou un partido de ámbito local chamado Foro Forcarei. Tamén colaborou en prensa nas edicións comarcais de *La Voz de Galicia* e *Faro de Vigo* coas seccións *A miña fusadela* e *Ecos metacios* respectivamente. No ano 2015 abandonou a política activa e dende 2019 traballa como ATC na empresa estatal Correos, actividade que alterna coa escritura e coas actividades audiovisuais.

## Obras 
### Narrativa 
* *Memoria de Trasdomonte*. Edicións Fervenza, 2003.
* *O transparente, cronosférico e omníglota segredo de don Amaro Loureiro e a súa alma perdida e recobrada*. Premio Xoán de Cangas de novela curta. Concello de Cangas, 2006.
* *Raiolas no faiado*. Editorial Sotelo Blanco, 2008.
* *O bestiario máxico do abade Eliseo e outras narracións insólitas* (premio Ánxel Fole X edición). Edicións Fervenza, 2011.
* *Niscoventa* (premio Avilés de Taramancos de relato de aventuras -XX edición-). Editorial Toxosoutos. 2022.

### Ensaio 
* *Forcarei, no berce do Umia e do Lérez*, Concello de Forcarei, 1991.
* *Terra de Montes. Guía Cultural e Turística*, Editorial Everest, 2000.
* *O Cinema&nbsp;na Escola. Sempre Xonxa*. Unidade didáctica do Cefocop -asesoramento ó Centro de Formación Continuada do Profesorado-. 2000.
* *Chano Piñeiro* (biografía). Edicións Fervenza, 2003.
* *Forcarei. Historia fotográfica do século XX*. Deputación de Pontevedra, 2005.
* *O Mosteiro de Aciveiro* -Reedición en galego do libro de Antonio Rodríguez Fraiz (Prólogo e Fotografías)-. Deputación Provincial de Pontevedra. 2006.
* *Terra de Montes. Estudo antropolóxico*. Reler Edicións, 2008.
* *Verde soño de auga, ceo e pedra* (guía de Forcarei). Concello de Forcarei, 2010.
* *Lumière de nós. Chano Piñeiro ou a teima dun soño (1954-1995)*. Edicións Fervenza, 2020.

### Audiovisual 
* *Alén da néboa*. CD homenaxe ó gaiteiro de Sorribas, Adelino Pichel, co grupo Chorovia na Moucarria. 2007.
* *Mamasunción volve ó correo*. Documental XXV aniversario da curtametraxe "Mamasunción" de Chano Piñeiro. 2009. Guión e codirección con Xoque Carbajal.
* *Os froitos da Pedra*, asesoramento lingüítico do docudrama de Federico de la Peña para a Federación de Veciños Castelao de Pontevedra. 2003.
* *Amelia de Terra de Montes*, asesoramento lingüístico do docudrama de Federico de la Peña para a Deputación de Pontevedra. 2005.
* *Muíños Tradicionais en Pontevedra*, asesoramento lingüístico do documental de Federico de la Peña para a Deputación de Pontevedra. 2010.
* *O Arxina e o Felo*. Obra de teatro para a compañía de monicreques Viravolta. Xuño de 2011.
* *Pontesampaio. Sinfonía&nbsp;de Pedra e Auga*. Guión do documental de Federico de la Peña para o Concello de Pontevedra. 2013. 
* *Canteiros. Os Demiúrgos da Pedra*. Guión do documental de Xoque Carbajal. 2020.

### Colectivas 
* *Revista Cotaredo*. Revista cultural do Concello de Forcarei (14 números). Fundada en 1998.
* *Avelino Cachafeiro, o Gaiteiro de Soutelo*. Biografía en banda deseñada publicada por entregas en *Faro de Vigo*, con debuxos de Pedro Ruiz Bofill. 2001.
* *Chano Piñeiro*. Biografía en banda deseñada publicada por entregas en *Faro de Vigo*, con debuxos de Pedro Ruiz Bofill. 2001.
* *Anuario Metacios*. Anuario cultural da Terra de Montes (2 números). Fundado en 2012.
* *Chano Piñeiro, tecedor de soños*. Colaboración revista Descubrindo. Anuario de estudos da Terra de Deza. 2005.
* *Poesía contemporánea. Tabeirós-Terra de Montes*, 2005, Fervenza.
* *O Patrimonio de Montes. Fitos Culturais*. En “A procura da nosa identidade. Terra de Montes”. Excma. Deputación Provincial de Pontevedra. 2007.
* *Os Amigos&nbsp;de Chano&nbsp;Piñeiro*. Colaboración para o libro coordinado por Miguel Anxo Fernández (Dirección Xeral de Comunicación Audiovisual da Xunta de Galicia). 2007.
* *O vreeiro por Terra de Montes e Tabeirós. Comercio e peregrinaxe*. Revista Miscelánea nº XIII (Fundación Cultural da Estrada – Museo do pobo estradense “Manuel Reimóndez Portela”). 2010.
* *Neboarea*, poema para a obra *Dairas*, publicada polo I.E.S. García Barros da Estrada para axudar os campamentos de refuxiados de Tinduf. 2011
* *Chano Piñeiro ou a teima dun soño*. Revista Miscelánea nº XXIII (Fundación Cultural da Estrada - Museo do pobo estradense "Manuel Reimóndez Portela). 2021.
* *I Premio Nós de Relatos* (recompilación dos 3 relatos gañadores da 1ª edición. Concello de Ourense. Editorial Dr. Alveiros) 2021.
* *A Garza en Chamas* (Recompilación Relatos Gañadores do Premio Manuel Murguía 2019-2021) Editorial Alvarellos. 2022.

## Premios 
* *Camilo José Cela* de Narrativa (Concello de Padrón, 2001) –XII edición– pola narración “Unha campa na congostra de Rebordechao.
* *Premio xornalístico Manuel Reimóndez Portela* no Concello da Estrada (2001).
* *Certame de Narración Curta Ánxel Fole* (2º premio) de Narrativa (Concello de Lugo, 2006) –VIII edición– pola narración “A Muller que non comía”.
* *Certame Literario Manuel Oreste Rodríguez López* (Concello da Paradela, 2006) –XI edición– pola narración “Raiolas no faiado”.
* *Concello de Marín* de Narrativa (2006) –IX edición– pola narración “O Empeine, ou o misterioso caso da tumba profanada”.
* *Xoán de Cangas* de Novela Curta (2006) –I edición– por “O transparente, cronosférico e omníglota segredo de don Amaro Loureiro e a súa alma perdida e recobrada”.
* *Certame de Narración Curta Ánxel Fole* (Concello de Lugo, 2008) –X edición– pola narración “O Bestiario Máxico do Abade Eliseo”.
* Accésit Certame Literario Manuel Oreste Rodríguez López (Concello da Paradela, 2011) -XVI edición- polo relato "Autobiografía dun defunto". 2011.
* Insignia de Ouro da "Asociación de Amigos da Terra de Montes" pola súa traxectoria cultural, na xuntanza celebrada en Forcarei o 5 de agosto de 2012.
* *Concello de Marín* de Narrativa (2016) -XIV edición- pola narración "Un orballo de silencios".
* *Certame Manuel Murguía de narracións breves* (3º Premio na XVIII Edición - 2019) pola narración "*Crónica de Ningures*".
* Accésit Certame Literario Manuel Oreste Rodríguez López (Concello da Paradela, 2001) -XXV edición- pola narración "O fado dos Romariz". 2020.
* Premio Nós de Relato (2020) (Concello de Ourense ) -I edición- polo relato "A miña vila".
* Premio Relato de Aventuras "Antón Avilés de Taramancos" 2021 (Concello de Noia) -XX edición- polo relato "Niscoventa".
* Certame Manuel Murguía de narracións breves (3º Premio na XXXI Edición - 2022) pola narración *"Somos Adán e nada somos"*.

## Notas 
## Véxase tamén 
### Bibliografía 
*Xosé González Martínez e Antía González Álvarez (2007). *Dicionario de Funcionarios Escritores en Galego*. Ir Indo.
*

### Ligazóns externas 
* [http://bvg.udc.es/ficha_autor.jsp?id=FraRozad1&alias=Francisco+Rozados+%22Rochi%22 ] na Biblioteca Virtual Galega.
* Galegos